Illustrasjon over sykdommens spredning. Illustrasjonen oppdateres fortløpende.
Sykdomstilfeller i utbruddsområdet frem til 3. oktober 2014
Animasjon over rapporterte tilfeller i kjerneområdet
Det vestafrikanske utbruddet, rapportert omfang per 13. september 2014
**Ebolaepidemien i Vest-Afrika** var et utbrudd av virussykdommen ebola som rammet landene Liberia, Sierra Leone og Guinea i Vest-Afrika. Derfra reiste noen få smittede til andre vestafrikanske land, og noen smittede kom (ble for det meste evakuert) til andre verdensdeler. 4 809 døde i Liberia som var det landet som ble hardest rammet.

Epidemien startet i desember 2013 og ble erklært over i januar 2016.

Utbruddet
---------

Utbruddet ble registrert i begynnelsen av februar 2014 i det sørøstre Guinea og var forårsaket av virusarten Zaire ebolavirus. Senere er man kommet til at det første utbruddet («pasient 0») var i desember i 2013, i samme land, ikke langt fra grensene til Liberia og Sierra Leone. I løpet av mars 2014 ble en rekke tilfeller av ebola påvist i og nær Conakry.

Det som var særlig bekymringsfullt var at tidligere registrerte ebola-epidemier hadde funnet sted i strøk med spredt bosetning, hvor det hadde vært mulig å isolere de sykdomsrammede landsbyene eller bosetningene, mens dette utbruddet spredte seg til store byer – en by av Conakrys størrelse med nær to millioner mennesker. 

Den opprinnelige smittekilden er usikker. Smitten kan ha kommet med en syk person på besøk til Conakry, men helsemyndighetene fokuserer på mulighetene for smitte fra flaggermus, som sammen med annet såkalt bushmeat er tilgjengelig på torg og gater i byen.

Smittemåter
-----------

Det er spesielt familiemedlemmer av en ebola-syk og helsepersonell som steller de syke som lettest blir smittet av ebola. Også de som steller de som er døde som en følge av viruset, har en økt risiko for smitte. Ebola smitter fra person til person gjennom direkte kontakt med kroppsvæsker som blod, avføring, spytt, oppkast og sæd. Den smittede kroppsvæsken må så overføres til for eksempel sår, munn eller andre kroppsåpninger.

Viruset smitter ikke via luft. Det er ikke noe som tyder på at viruset smitter ved vanlig sosial kontakt, heller ikke i tiden fra smitte til sykdom.

Siden ebolaviruset altså smitter ved direkte fysisk kontakt eller ved kroppsvæsker er situasjonen i Vest-Afrika særlig vanskelig, da det i normaltilfeller ved dødsfall oftest er slik at den avdødes levninger forblir i hjemmet og ikke begraves før etter noen dager, og at lokale skikker tilsier at avdødes slektninger forventes å berøre liket som en avskjedshilsen.

Smittespredning
---------------

Ebola Zaire er samme virustype som lå bak de tidligere store utbruddene, da i Den demokratiske republikk Kongo (tidligere *Zaire*) der sykdommens dødelighet var på 70 %. Denne gang syntes dødeligheten imidlertid å være noe lavere, men midt i epidemien kom det meldinger om at den kanskje allikevel var på 70%. Før det store utbruddet i 2014 hadde Guinea aldri tidligere vært rammet av ebola.

I oktober 2014 ble en sykepleier i Spania smittet av ebolaviruset etter å ha deltatt i pleien av en av de to spanske katolske prestene som var blitt smittet under sin tjeneste i Vest-Afrika og blitt evakuert for å få pleie (begge døde). Dette er det første kjente tilfellet med smitteoverføring utenfor Vest-Afrika.

Den 14. januar 2016 erklærte WHO at ebolaepidemien var over.

Referanser
----------

1. ↑  «WHO - Latest Ebola outbreak over in Liberia; West Africa is at zero, but new flare-ups are likely to occur». *World Health Organization*. Besøkt 14. januar 2016.
2. ↑  «WHO: Tidenes verste ebolaepidemi er over». *Aftenbladet*. 14. januar 2016. Arkivert fra originalen 23. juni 2016. Besøkt 14. januar 2016.
3. ↑  Fra TV2.no/Roar Dalmo Moltubak
4. ↑  Fra NRK, Martin Herman Wiedswang Zondag: Ebola-epidemi uten sidestykke i Guinea
5. ↑  Dagbladet søndag 2. november 2014: De kan være både årsaken til og løsningen på ebolaepidemien
6. ↑  Folkehelseinstituttet: Ebola - spørsmål og svar sist lest 9. oktober 2014.
7. 1 2  «Utbrott av ebolavirus i Guinea». Folkhälsomyndigheten. 23. mars 2014. Besøkt 7. august 2014.
8. ↑  «Varna för långvarigt ebolautbrott». *Dagens Nyheter*. 4. juli 2014. Besøkt 7. august 2014.
9. ↑  «Manar till lugn efter ebolasmittad i Madrid». Sveriges Radio. Besøkt 7. oktober 2014.
10. ↑  «WHO erklærer ebolautbruddet for over». *Aftenposten*. Besøkt 14. januar 2016.

Eksterne lenker
---------------

* 

| * v
* d
* r
Årets person i *Time* 2001–2025 |
| --- |
| 
* Rudolph Giuliani (2001)
* Varslerne: Cynthia Cooper / Coleen Rowley / Sherron Watkins (2002)
* Den amerikanske soldat (2003)
* George W. Bush (2004)
* De barmhjertige samaritaner: Bono / Bill Gates / Melinda Gates (2005)
* Du (2006)
* Vladimir Putin (2007)
* Barack Obama (2008)
* Ben Bernanke (2009)
* Mark Zuckerberg (2010)
* Politisk demonstrasjon (2011)
* Barack Obama (2012)
* Pave Frans (2013)
* Ebola-bekjemperne (2014)
* Angela Merkel (2015)
* Donald Trump (2016)
* De som brøt stillheten (2017)
* *Vokterne:* Jamal Khashoggi / Maria Ressa / Wa Lone & Kyaw Soe Oo / Ansatte ved The Capital (2018)
* Greta Thunberg (2019)
* Joe Biden og Kamala Harris (2020)
* Elon Musk (2021)
* Volodymyr Zelenskyj (2022)

 |
| 
* Full liste
* 1927–1950
* 1951–1975
* 1976–2000
* **2001–**

 |

|  |  |
| --- | --- |
| Oppslagsverk/autoritetsdata | Encyclopædia Britannica
 |